Tepişteyanê PKK û PAJKî 27ê teşrîna peyêne de vera tecrîdkerdişê Rayberê Şarê Kurdî Abdullah Ocalanî û binpaykerdişê heqan ê tepişteyan grevê vêşanîye dabi destpêkerdene.
Grevê vêşanîye roja 25. de bi koma 5. dewam keno.
Endamanê Meclîsê Ciwanan ê HDPyî seba ke bale biancê grevê vêşanîye ser o çarçewa Kampanyaya 'Têbigêre' de qezaya Arnavutkoyî ya Îstanbulî de dêsan ser o wina nuşt: ''Zîndan de xoverdayîş esto'', ''Biciwîyo Xoverdayîşê Zîndanan'', ''Tecrîd bişiknê, faşîzm birijnê'', ''Tepişteyê sîyasîyî rûmetê ma yê''
